作者：戴复古
词牌/韵律：贺新郎

paragraphs: 蜗角争多少。
是英雄、割据乾坤，到头休了。
一片泥涂荒草地，尽是鱼龙故道。
新堤上、风涛难保。
沧海桑田何时变，怕桑田、未变人先老。
休为此，生烦恼。
讼庭不许频频到。
这官坊、翻来覆去，有何分晓。
无诤人中为第一，长讼元非吉兆。
但有恨、平章不早。
尊酒唤回和气在，看从来、兄弟依然好。
把前事，付一笑。